Un bărbat a fost omorât de propriul său cocoş. Îl pregătea pentru o luptă ilegală.
Cocoşul s-a speriat şi a zburat spre bărbat. Bărbatul a fost înjunghiat în zona înghinală şi a murit în drum spre spital. Luptele cu cocoşi sunt ilegale în India.
Un bărbat din India a fost omorât de propriul său cocoş, pe care îl pregătea pentru o luptă ilegală, relatează NY Post.Thangulla Satish, în vârstă de 45 de ani, a fost înjunghiat în zona inghinală, după ce chiar el a ataşat un cuţit de piciorul cocoşului. Potrivit declaraţie date de poliţie, bărbatul a început să sângere din abundenţă şi a murit în drum spre spital.Poliţia caută acum mai multe persoane implicate în organizarea luptelor ilegale de cocoşi şi avertizează că cei care vor fi găsiţi vinovaţi riscă până la doi ani de închisoare.În cadrul luptelor, care au fost interzise în India în 1960, doi cocoşi, de care sunt ataşaţi cuţite sau lame, se luptă până când una dintre păsări moare sau fuge.În ciuda interdicţiei la nivel naţional, luptele sunt în continuare organizate în statele din sudul Indiei, de multe ori sub privirile politicienilor locali, iar sume mari de bani sunt pariate.